Foto: AsiaWire Xitoy politsiyasi Chongking shahridagi bolalar bog‘chasi tarbiyalanuvchilariga pichoq bilan hujum qilgan 39 yoshli ayolni qo‘lga oldi. Bu haqda South China Morning Post gazetasi xabar bermoqda. Nashr ma’lumotlariga ko‘ra, u 14 nafar bolaga jarohat yetkazishga ulgurgan. Xabar qilinishicha, ayol voqea joyida qo‘lga olingan. Jarohat olgan bolalar kasalxonaga yotqizildi, ularning ahvoli qanday holatda ekani ko‘rsatilmagan. Nashrdan qayd etishlaricha, hujumga nima sabab bo‘lgani hozircha noma’lum. Hujum taxminiy videosiga izoh qoldirganlardan birining yozishicha, deya ta’kidlaydi gazeta, u turmush o‘rtog‘i bilan janjallashib qolganidan keyin shu tariqa «jamiyatdan o‘ch olgan».